༈ཕུལ་བྱུང་བློ་གྲོས་ཟད་མི་ཤེས་པའི་དཔྱིད།  ། རྟག་བརྟན་རྡོ་རྗེའི་ཁམས་སུ་རབ་བརྟན་པ།  ། བཟང་པོའི་མཛད་པ་ཕྱོགས་བཅུར་རྒྱས་པའི་དཔལ།  ། ཡོངས་རྫོགས་ལྡན་པའི་མགོན་ལ་གསོལ་བ་འདེབས།  ། སྟོབས་བཅུ་མངའ་བའི་གསུང་རབ་མ་ལུས་པ།  ། འཛིན་སྐྱོང་སྤེལ་བའི་བློ་གྲོས་དཔལ་ཕྱུག་པའི།  ། འདྲེན་པ་ཁྱོད་ཀྱི་ཐུགས་རྗེའི་ལྕགས་ཀྱུ་ཡིས།  ། བདག་ཅག་བྱང་ཆུབ་སྙིང་པོའི་བར་དུ་བཟུང་།  ། ཁྱད་པར་ཚེ་འདིའི་སྣང་བ་འགགས་པའི་ཚེ།  ། མགོན་ཁྱོད་རྒྱལ་སྲས་བརྒྱད་ཀྱི་འཁོར་ཚོགས་བཅས།  ། ཉེ་བར་བསུས་ཤིང་གསུང་གིས་དབུགས་ཕྱུང་སྟེ།  ། ཞིང་མཆོག་བདེ་བ་ཅན་དུ་འཁྲིད་པར་མཛོད།  ། དེ་ནས་ཞིང་ཁམས་(༢༥)མུ་མཐའ་གྲངས་མེད་པར།  ། མཐའ་ཡས་རྒྱལ་བའི་ཞལ་བཟང་མངོན་གྱུར་ཏེ།  ། ཐེག་མཆོག་ཆོས་ཀྱི་དགའ་སྟོན་ཆེར་མྱངས་ནས།  ། འགྲོ་བ་མ་ལུས་སངས་རྒྱས་སར་འགོད་ཤོག། ཅེས་པ་འདི་ནི་ནང་སོ་དགེ་སློང་བློ་བཟང་དགའ་བ།  དགེ་སློང་ཐོན་ཡེ་ཤེས་བློ་ལྡན།  དགེ་སློང་ཐོན་བློ་བཟང་རིག་གྲོལ་བཅས་ཀྱིས་བསྐུལ་བ་ལྟར་༧ཤཱཀྱའི་དགེ་སློང་བློ་བཟང་དཔལ་ལྡན་ཡེ་ཤེས་ཀྱིས་སྦྱར་བའོ། །  ། །